EkBass/fiwiki-20250220-pages-articles huggingface dataset:
11 Canum Venaticorum

11 Canum Venaticorum on tähti Ajokoirien tähdistössä, sen voi nähdä paljaalla silmällä.https://www.universeguide.com/star/11canumvenaticorum == Lähteet == == Aiheesta muualla == * Luokka:Ajokoirien tähdistö
Aleksei Zaharov (pöytäjääkiekkoilija)

Aleksei Zaharov (; s. 1987 Moskova) on venäläinen pöytäjääkiekkoilija, joka edustaa Bagira-nimistä seuraa. Zaharov on voittanut lajin euroopanmestaruuden vuonna 2006. Hän on tällä hetkellä ITHF:n maailmanrankingissa sijalla 12. == Ura == Zaharov aloitti pelaamisen helmikuussa 2002. Neljä vuotta myöhemmin Zaharov voitti euroopanmestaruuden jättäen tšekkiläisen Lukas Turonin toiseksi. Vuonna 2010 hän voitti EM-hopeaa ja 2014 EM-pronssia. Kaksi vuotta myöhemmin Zaharov sai jälleen hopeaa vuoden 2016 euroopanmestaruuskilpailusta. == Lähteet == Luokka:Venäläiset pöytäjääkiekkoilijat Luokka:Vuonna 1987 syntyneet Luokka:Elävät henkilöt
15 Canum Venaticorum

15 Canum Venaticorum on jättiläistähti Ajokoirien tähdistössä, sen voi nähdä paljaalla silmällä.https://www.universeguide.com/star/15canumvenaticorum == Lähteet == Luokka:Ajokoirien tähdistö
Amoya

Amoya on tokkojen heimoon kuuluva kalasuku. == Lajit == Sukuun kuuluu FishBasen mukaan seuraavat 4 lajia: * Amoya gracilis (Bleeker, 1875) * Amoya madraspatensis (F. Day, 1868) * Amoya signata (Peters, 1855) * Amoya veliensis (Geevarghese & John, 1982) == Lähteet == Luokka:Tokot
9 Canum Venaticorum

9 Canum Venaticorum on pääsarjan kääpiötähti Ajokoirien tähdistössä. Sen voi nähdä paljaalla silmällä.https://www.universeguide.com/star/9canumvenaticorum == Lähteet == Luokka:Ajokoirien tähdistö
Janne Kokko

Janne Kokko (s. 1968) on suomalainen pöytäjääkiekkoilija, joka edustaa Sulkavan Laiturit-nimistä seuraa. Kokko on voittanut urallaan kolme suomenmestaruutta vuosina 1995, 1997 sekä 1999 sekä pronssia vuoden 1997 maailmanmestaruuskilpailuista. Kokko on myös veteraanien euroopanmestari vuodelta 2010. == Ura == 1990-luvulla Kokko voitti peräti kolme suomenmestaruutta nousten ITHF:n maailmanrankingin 10 parhaan joukkoon. Kokko on voittanut myös seitsemän kultaa veteraanien SM-kilpailuista. Vuoden 2018 euroopanmestaruuskilpailuissa Kokko voitti superveteraanien EM-kultaa. == Lähteet == Luokka:Suomalaiset pöytäjääkiekkoilijat Luokka:Vuonna 1968 syntyneet Luokka:Elävät henkilöt
Sokoke

Sokoke on Kenian sademetsistä peräisin oleva kissarotu. FIFe hyväksyi rodun 1990-luvun alkupuoliskolla. Sokoke on harvinainen rotu, rekisteröityjä kissoja on maailmanlaajuisesti noin sata. == Elintavat == Sokoke-rodun kissoille kelpaavat hyönteiset, vihannekset ja hedelmät. Ne nauttivat hiekkakylvyistä. Sokoke on aktiivinen kissarotu. == Ulkonäkö == Sokoke on väritykseltään aina tabby. == Lähteet == Luokka:Kissarodut
Ilmastodiagrammi

Ilmastodiagrammin avulla havainnollistetaan jonkin alueen ilmastotietoa. Ilmastodiagrammissa on yhdistetty pylväsdiagrammi ja viivadiagrammi. Pylväät merkitsevät yleensä sademääriä, ja viiva keskilämpötilaa. Luokka:Ilmasto
Viron urheilu

Viron urheiluun sisältyy monenlaisia lajeja. == Olympialaiset == Viro on omana joukkueenaan osallistunut olympialaisiin vuosina 1920–1936 ja uudelleen vuodesta 1992 alkaen. Se on voittanut 13 kultamitalia ja yhteensä 41 mitalia. == Yleisurheilu == Virolaisista yleisurheilijoista olympiakultaa ovat voittaneet kymmenottelija Erki Nool vuonna 2000 ja kiekonheittäjä Gerd Kanter vuonna 2008. Maailmanmestaruuden ovat voittaneet keihäänheittäjä Andrus Värnik vuonna 2005 ja Gerd Kanter kiekonheitossa vuonna 2007. Euroopan-mestareita ovat kuulantyöntäjät Arnold Viiding vuodelta 1934 ja Aleksander Kreek vuodelta 1938 sekä Erki Nool kymmenottelussa vuonna 1998. == Paini == Virolaiset voittivat painissa viisi olympiakultaa vuosina 1924–1936. == Pohjoismaiset hiihtolajit == Maastohiihtäjät Andrus Veerpalu ja Kristina Šmigun-Vähi voittivat kumpikin kaksi olympiakultaa 2000-luvun ensimmäisellä vuosikymmenellä. == Jääkiekko == Virossa jääkiekon korkein sarjataso on Meistriliiga eli Coolbet Hokiliiga. Viron jääkiekkomaajoukkueen ensimmäinen ottelu oli 20. helmikuuta 1937 Suomea vastaan pelattu ottelu. Suomi voitti ottelun lukemin 2–1. Joukkue on pelannut viime aikoina jääkiekon maailmanmestaruuskisoissa 1. divisioonassa. Tallinnassa syntynyt Robert Rooba on pelannut SM-liigassa, Suomen korkeimmalla sarjatasolla, kohtalaisella menestyksellä. == Jalkapallo == Korkeimman jalkapallosarjatason nimi Virossa on myös Meistriliiga (tai Premium liiga). Parhaiten menestynyt joukkue on FC Flora, jolla on 12 mestaruutta, viimeisin vuodelta 2019. == Koripallo == Viron miesten koripallomaajoukkue sijoittui yhdeksänneksi Berliinin olympialaisissa 1936. Joukkue on pelannut Euroopan-mestaruuskilpailuissa vuosina 1937, 1939, 1993, 2001 ja 2015; kahdessa ensimmäisessä turnauksessa se sijoittui viidenneksi ja vuonna 1993 kuudenneksi. Virolainen Tiit Sokk kuului Neuvostoliiton olympiavoittajajoukkueeseen vuonna 1988. == Lentopallo == Viron miesten lentopallomaajoukkue on pelannut viidesti Euroopan- mestaruuskilpailuissa vuodesta 2009 alkaen; parhaimmillaan se on sijoittunut 11:nneksi vuonna 2015. Virolainen Viljar Loor kuului Neuvostoliiton olympiavoittajajoukkueeseen vuonna 1980. *
Hicham Ayouch

Hicham Ayouch (s. 30. kesäkuuta 1976) on ranskalais-marokkolainen toimittaja, kirjoittaja ja elokuvaohjaaja. Hänen isoveljensä on elokuvaohjaaja Nabil Ayouch. Hicham Ayouch opiskeli ensin journalistiksi, mutta siirtyi 2000-luvun alussa audiovisuaalisen tuotannon piiriin. Ayouch voitti ohjaamallaan elokuvalla Fièvres (Fevers, 2013) FESPACO:n elokuvajuhlien pääpalkinnon Yennengan kultaisen oriin (2015). Elokuvan käsittelee pojan ja hänen isänsä kohtaamista ja isä-lapsi -suhteen kehittymistä erilaisine tunteineen. Elokuvan päähenkilö Benjam on lapsi, jonka äiti joutuu vankilaan. Tällöin Benjamille selviää, että hänellä on Pariisin lähiössä asuva isä, jonka luokse hän muuttaa asumaan. ==Lähteet== ==Aiheesta muualla== * Hicham Ayouch. France, Maroc (africultures.com) *Après le meurtre de Mireille Knoll, le Franco-marocain juif et musulman Hicham Ayouch appelle à la paix entre les communautés (28.3.2018) (huffingtonpost.fr) *Fièvres (Fevers, 2013) elokuvan traileri englanninkielisin tekstein (youtube.com) *Interview d'Hicha, Ayouch, réaliseteur de 'fissures' « Le Maroc doit se regarder en face » (06/04/2011) (lefigaro.fr) Luokka:Marokkolaiset elokuvaohjaajat Luokka:Ranskalaiset elokuvaohjaajat Luokka:Vuonna 1976 syntyneet Luokka:Elävät henkilöt
Farmi

Farmi tarkoittaa yleensä maatilaa. == Televisio-ohjelmat == Farmi on myös kolmen Suomessa esitetyn televisio-ohjelman nimi: * Farmi, suomalainen makasiinityyppinen nuortenohjelma TV2:ssa vuosina 2004–2007 * Farmi, suomalainen tositelevisiosarja, jonka ainoa tuotantokausi esitettiin Nelosella vuoden 2014 keväällä * Farmi Suomi, suomalainen tositelevisiosarja, jonka ensimmäinen kausi esitettiin Nelosella keväällä 2020.
Rawabi

Rawabi on palestiinalainen kaupunki Länsirannalla. Sen on rakennuttanut palestiinalainen liikemies Bashar Masri,Palestinian city plan to move forward after Israel agrees to water dea Ynetnews 3.1.2015 Rawabi on ensimmäinen suunnitellusti rakennettu palestiinalainen kaupunki Länsirannalla. Kaupunki sijaitsee yhdeksän kilometrin päässä Länsirannan pääkaupungista Ramallahista ja 32 kilometrin päässä Jerusalemista.Stacy Perman: A Shinging City on a Hill Time Magazine 21.3.2011Awi Shavit: A New Palestine Haaretz.com 30.7.2009 Tavoitteena on että kaupungin väkiluku nousisi 40 000 asukkaaseen.Overview Rawabi.ps Rawabi_City_0001.jpg| Rawabi 2017 Rawabi Flags.jpg|Palestiinan lippuja Rawabin matkailukeskuksen luona. Вид из Атерет на горы.JPG|Rawabin alue 2009. ==Lähteet== ==Aiheesta muualla== * Rawabin kotisivu Luokka:Palestiinan kaupungit
Rantavyöhyke

Rantavyöhyke eli litoraali on järven tai meren matalahko kasvillisuusvyöhyke, johon valon ja aallokon vaikutus ulottuu. Monet kasvi- ja eläinlajit elävät rantavyöhykkeessä. Lisäksi monet ulapalla elävistä kaloista tulevat sinne kutemaan. Valtamerissä rantavyöhykettä määrittää myös vuorovesivirtausten vaikutus. Se ulottuu tyypillisesti 5–10 metrin syvyyteen laskuveden korkeudesta. == Katso myös == * Rantakasvien vyöhyke == Lähteet == == Aiheesta muualla == Luokka:Meritiede Luokka:Limnologia
Mannerlaakio

Mannerlaakio on yleensä tasainen ja lähes vaakasuora, fanerotsooisten sedimenttikivien peittämä alue. Mannerlaakio on osa kratonia, joka tarkoittaa vanhaa ja tektonisesti rauhallista maankuoren osaa. == Lähteet == Luokka:Laattatektoniikka
Ha*Ash

Ha*Ash on yhdysvaltalainen, Lake Charlesin kaupungista kotoisin oleva suosittu latinopop-yhtye. Yhtyeessä on kaksi jäsentä: Ashley Grace (s. 27. tammikuuta 1987 Lake Charles, Yhdysvallat) ja Hanna Nicole (s. 25. kesäkuuta 1985 Lake Charles, Yhdysvallat). == Jäsenet == * Ashley Grace Pérez Mosa (laulu, akustinen kitara) * Hanna Nicole Pérez Mosa (laulu, akustinen kitara, sähkökitara) == Diskografia == Studioalbumit *Ha*Ash (2003) *Mundos Opuestos (2005) *Habitación Doble (2008) *A Tiempo (2011) *30 de febrero (2017) Livealbumit *Primera Fila: Hecho Realidad (2014) == Filmografia == === Elokuvat === * Igor (2009) – ääni *Sing: ¡Ven y canta! (2015) – ääni === Tositelevisio === * La voz... México (2012) * Phineas & Ferb (2012) * Me Pongo de Pie (2015) * Festival de Viña del Mar (2018) == Lähteet == == Aiheesta muualla == * Yhtyeen viralliset sivut Luokka:Meksikolaiset popyhtyeet Luokka:Yhdysvaltalaiset popyhtyeet
Steve Eisman

Steve Eisman (s. 8. heinäkuuta 1962) on yhdysvaltalainen yritysjohtaja ja sijoittaja, joka tuli tunnetuksi kun hän myi lyhyeksi CDO-johdannaisia vuosien 2007–2008 asuntokuplassa ja rikastui sillä. Eisman on Neuberger Bermanin toimitusjohtaja ja sijoitusportfolion johtaja. Eisman on kampanjoinut voittoa tavoittelevia korkeakouluja vastaan. == Näkemyksiä == Steve Eismanin mukaan setelirahoitus epäonnistui totaalisesti vastauksena finanssikriisiin 2008. Eismanin mukaan setelirahoitus ei kiihdyttänyt talouskasvua, vaan se aiheutti vain osakekurssien nousun pörssissä. Eisman kutsuu setelirahoitusta ”rahapolitiikaksi rikkaille ihmisille”. == Lähteet == Luokka:Yhdysvaltalaiset yritysjohtajat Luokka:Vuonna 1962 syntyneet Luokka:Elävät henkilöt
Ray Dalio

Ray Dalio (s. 8. elokuuta 1949) on yhdysvaltalainen sijoittaja, joka on maailman suurimman hedge-rahaston Bridgewater Associatesin perustaja ja johtaja. Bloomberg-median listauksessa Dalio on maailman 79. rikkain henkilö tammikuussa 2019. Forbes-lehden mukaan Dalion omaisuus on maaliskuussa 2019 18,4 miljardia Yhdysvaltain dollariahttps://www.forbes.com/profile/ray- dalio/#563cc04c663a. ==Elämä== Dalio on keskiluokkaisesta perheestä.https://www.marketwatch.com/story/founder-of-worlds-biggest-hedge- fund-says-capitalism-needs-urgent-reform-2019-04-05?mod=economy-politics Dalio teki ensimmäisen osakesijoituksensa 12-vuotiaanahttp://nymag.com/news/business/wallstreet/ray-dalio-2011-4/. ==Näkemyksiä== Vuonna 2016 Dalio on kannattanut, että seuraava yhdysvaltalainen elvytys kohdistettaisiin enemmän kuluttajille kuin sijoittajille tai säästäjille. Tätä Dalio perustelee sillä, että keskuspankin kyky saada aikaan talouskasvua korkotason laskulla ja setelirahoituksella on pienentynyt. 4\. huhtikuuta 2019 Dalio julkaisi LinkedIn:ssä ajatuksiansa kapitalismista talousjärjestelmänä. Dalio uskoo, että Yhdysvalloissa harjoitettavaa kapitalismia täytyy uudistaa, koska se ei toimi valtaosalle Yhdysvaltojen väestöstä. Dalion mukaan köyhyydestä aiheutuvat terveyshaitat ja matala koulutus ovat eksistentiaalinen uhka Yhdysvalloille. Eriarvoisuus tuloissa ja varallisuudessa sekä mahdollisuuksissa myös Dalion mukaan vaarantaa yhteiskunnallisen koheesion ja kapitalismin itsessään.https://www.linkedin.com/pulse/why-how-capitalism-needs-reformed- parts-1-2-ray-dalio/ LinkedIn-kirjoituksessa Dalio myös vaati, että seuraavassa lamassa rahapolitiikka ja finanssipolitiikka ovat toisiinsa kytköksissä. Dalion mukaan pelkkä rahapoliittinen elvytys pahentaa eriarvoisuutta varallisuudessa, ja finanssipolitiikalla voi vähentää rahapolitiikan kielteisiä vaikutuksia. Dalion mielestä tuloerot Yhdysvalloissa on kansallinen hätätila.https://finance.yahoo.com/news/u-income-inequality- national-emergency-213000751.html Dalio mainitsee, että tulojen epätasainen jakautuminen on historiassa aiheuttanut konfliktin, kun koittaa talouden laskusuhdanne.https://finance.yahoo.com/news/all-the-billionaires-who-are- sounding-off-on-income-inequality-175507906.html Vuonna 2021 Dalio varoitti Yhdysvaltojen ajautumisesta sisällissotaan.https://www.businessinsider.com/ray-dalio-civil-war- us-30-percent-chance-10-years-2021-12?r=US&IR;=T ==Teokset== *How the Economic Machine Works: A Template for Understanding What is Happening Now (2007) *Principles (2017) *A Template For Understanding Big Debt Crises (2018) ==Lähteet== ==Aiheesta muualla== *https://twitter.com/raydalio Luokka:Elävät henkilöt Luokka:Yhdysvaltalaiset yritysjohtajat Luokka:Vuonna 1949 syntyneet
Isabel Larrañaga Ramírez

Isabel Larrañaga Ramírez (myös Jeesuksen Sydämen Isabel; 19. marraskuuta 1836 Manila, Filippiinit – 17. tammikuuta 1899 Havanna, Kuuba) oli filippiiniläinen nunna ja järjestön Sisters of Charity of the Sacred Heart of Jesus perustaja. Hän eli seuraavien 3 paavien hallintokausien aikana: Gregorius XVI (1831–1846), autuas Pius IX (1846–1878) ja Leo XIII (1878–1903). Paavi Johannes Paavali II julisti hänet kunninarvoisaksi 26. maaliskuuta 1999. == Lähteet == Luokka:Filippiiniläiset henkilöt Luokka:Nunnat Luokka:Vuonna 1836 syntyneet Luokka:Vuonna 1899 kuolleet
Bill Gross

Bill Gross (s. 13. huhtikuuta 1944) on yhdysvaltalainen sijoittaja, joka on ollut yksi PIMCOn (Pacific Investment Management Company) perustajista ja PIMCOn Total Return Fundin salkunhoitaja. Bill Grossilla on Aspergerin syndroomahttps://finance.yahoo.com/news/taxes-deficits-asperger-apos- bill-060000856.html. ==Näkemyksiä== Vuonna 2016 Gross esitti helikopterirahaa kannattavan mielipiteen. ==Lähteet== Luokka:Yhdysvaltalaiset yritysjohtajat Luokka:Vuonna 1944 syntyneet Luokka:Elävät henkilöt
RS Canum Venaticorum

RS Canum Venaticorum on muuttuva jättiläistähti Ajokoirien tähdistössä. Se on myöskin kaksoistähti. Sen voi nähdä kiikareilla.https://www.universeguide.com/star/rscanumvenaticorum == Lähteet == Luokka:Ajokoirien tähdistö
Theta Aurigae

Theta Aurigae on muuttuva kaksoistähti Ajomiehen tähdistössä. Sen voi nähdä paljaalla silmällä. Kaksoistähden komponentit ovat nimetty Theta Aurigae A (Mahasim) ja Theta Aurigae B.https://www.universeguide.com/star/thetaaurigae == Lähteet == Luokka:Alfa2 Canum Venaticorum -muuttujat Luokka:A-spektriluokan pääsarjan tähdet Luokka:K-spektriluokan pääsarjan tähdet Luokka:Kaksoistähdet
Brachycrus

Brachycrus (nimen merkitys: ”lyhyt risti”) on sukupuuttoon kuollut Merycoidodontidae-heimoon kuuluva kamelieläinsuku, jota esiintyi Pohjois- Amerikan Suurilla tasangoilla. Se eli varhaisella ja keskisellä mioseenilla, heimonsa kukoistuskauden loppupuolella. Brachycrus oli noin metrin pitkä. Sen kallo ja leuat olivat lyhyet, ja sillä oli eteenpäin suuntautuneet silmäkuopat. Brachycruksella oli suuret nenäontelot, jotka ulottuivat pitkälle taakse kallon yläosaa pitkin. Ne viittaavat siihen, että eläimellä oli nykyisten tapiirien tapaan lyhyt kärsä. Kuten tapiiritkin, Brachycrus luultavasti käytti kärsäänsä ravinnon nuuskimiseen ja tonkimiseen aluskasvillisuudesta. == Kuvagalleria == Brachycrus.jpg|Piirros Brachycrus laticepsin päästä Skull of Brachycrus laticeps.jpg|Brachycrus laticepsin kallo The American journal of science (1920) (18153701665).jpg|Brachycrus rusticuksen luuranko == Lähteet == Luokka:Esihistorialliset nisäkkäät Luokka:Sorkkaeläimet
Tauno Räisänen

Tauno Räisänen (1911 – 1977Syntymä- ja kuolinvuosi Fennicasta.) oli suomalainen lehtori, rehtori ja tietokirjailija. Räisänen oli talvisodan aikana Laatokan Karjalassa 3/JR39:n päällikkönä ja hän kirjoitti sotakokemuksiensa pohjalta myöhemmin kirjan Kenraalimotti : Laatokan koillispuolen talvisotaa 1939–40. Jatkosodan aikana Räisänen oli Ttus. RL:n päällikkönä. Lauri Järvinen : Talvisodan Pitkäranta : Kenraalimotissa oli kaksikin puna-armeijan kenraalia Kapteeni Tauno Räisänen, Ttus.RL:n päällikkö, passikuva 8.6.1944 (Sotasampo.fi) Sotien jälkeen Räisänen piti Kuopion radiossa esitelmiä Pohjois-Savon historiasta ja esitteli myös humoristiseen sävyyn savolaisia ukkotyyppejä, sananparsia ja huomioita elämästä.Lehtori Tauno Räisänen, Laatokka, 27.01.1950 nro 21, s. 2, Kansalliskirjaston digitaaliset aineistot Räisänen oli Kuopion klassillisen lyseon (vuodesta 1965 Kuopion klassillinen yhteislyseo) rehtorina 1959–1972. == Teoksia == * Lapinlahden seurakunta 100-vuotias. Lapinlahden seurakunta, Kuopio 1958 * Iisalmen kauppalan ja kaupungin historia 1860–1930. Iisalmen kaupunki, Kuopio 1959 * Kenraalimotti : Laatokan koillispuolen talvisotaa 1939–40. Gummerus 1959 * Savolan kirjakauppa 80-vuotias. Savolan kirjakauppa, Helsinki 1963 * Pielaveden ja Keiteleen historia 1, 1870-luvulle ; kirj. Tauno Räisänen, Kalevi Kumpulainen. Pielaveden kunta, Pielavesi 1981 == Lähteet == Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1911 syntyneet Luokka:Vuonna 1977 kuolleet
Cheonguk-ui gyedan

Cheonguk-ui gyedan (, ) on televisioyhtiö SBS:n esittämä eteläkorealainen draamasarja. Sen päärooleissa ovat Choi Ji-woo, Kwon Sang-woo, Kim Tae-hee ja Shin Hyun-joon. ==Näyttelijät== == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:SBS:n televisiosarjat
Katriina Pajunen

Katriina Ilmaranta eli Kati Ilmaranta ent. Pajunen (s. 1961 Hyvinkää) on suomalainen lavastaja, joka toimi Taideteollisen korkeakoulun elokuva- ja tv- lavastuksen professorina vuosina 2000–2007. Hän on koulutukseltaan taiteen maisteri (TaiK, 1991) ja Master of Fine Arts (Kalifornian yliopisto (Los Angeles), Yhdysvallat) sekä taiteen tohtori (Lapin yliopisto). Hän tarkasteli väitöskirjassaan (2012) virtuaalisia lavasteita. Väitöstyö oli otsikoitu Immersed in Illusion. An Ecological Approach to the Virtual Set. Pajunen työskenteli lavastajana Yleisradion TV 2:ssa 1988–1998 sekä tutkijana Taideteollisessa korkeakoulussa 1998–2000. Hän toimi elokuva- ja tv- lavastuksen professorina Taideteollisessa korkeakoulussa 2000–2007. Vuodesta 2008 lähtien hän on ollut vapaa tutkija ja freelancer-lavastaja. Hän sai Parhaan lavastuksen Jussi-palkinnon (2003) elokuvasta Heinähattu ja Vilttitossu. Virtuaalilavastajana hän on digitaalisen lavastuksen uranuurtajia Suomessa muun muassa teosten Lumottu lapsi (2004) ja Luonnotar (2011) myötä. ==Lähteet== ==Aiheesta muualla== * * * Katriina Ilmaranta (finna.fi) * Kuka kukin on 2007 -teoksessa artikkeli * Luokka:Suomalaiset lavastajat Luokka:Jussi-palkinnon saajat Luokka:Suomalaiset professorit Luokka:Taideteollisen korkeakoulun professorit Luokka:Vuonna 1961 syntyneet Luokka:Elävät henkilöt Luokka:Suomalaiset elokuva-alan henkilöt
Scheelen apteekki

Scheelen apteekki eli apteekkari Amil Scheelen talo oli Tampereella Hämeenkadun ja Koskikadun kulmassa (Hämeenkatu 13b) sijainnut rakennus. Se oli yksikerroksinen uusrenessanssityylinen puutalo, jossa toimi kaupungin kolmas apteekki. Siinä oli myös neljä asuinhuonetta. Scheelen talon suunnitteli arkkitehti Lambert Petterson, ja se valmistui vuonna 1892. Scheelen apteekki oli saneeratun Kyttälän kaupunginosan ensimmäisiä rakennuksia. Pihapiiriin kuului myös toinen puinen asuinrakennus sekä tiilestä tehty talousrakennus. Lisäksi tontilla sijaitsi puutarha, jota reunusti umpinainen aita. Vuonna 1917 apteekin tontin osti Suomen Pankki. Se päätti tehdä siihen toimitalonsa, mutta hanke viivästyi. Pankki luovutti osan tontista posti- ja lennätinhallitukselle, joka rakennutti Scheelen puutarhan paikalle postitalon. Rakennus vihittiin käyttöön vuonna 1927. Suomen Pankin talon rakentaminen alkoi sen sijaan vasta vuonna 1940. Silloin Scheelen talo purettiin. Apteekki siirtyi Ruuskasen taloon. ==Lähteet== Luokka:Tampereen entiset rakennukset ja rakennelmat Luokka:Kyttälä Luokka:Suomalaiset apteekit
Strast

Strast () on bulgarialaisen pop-folk-laulaja Tatjanan ensimmäinen albumi. Sen julkaisi levy-yhtiö Payner vuonna 2002 == Kappaleet== # Iskam te # Strast v očite # Sbogom, moka lyubov # Edna istoriya # Dai mi znak # Dadoh # Ot raz # Sladko e da se grešni # Makedonska hubost # Ostani # Ne Iskam diamanti # Kaži mi ti # Bidi fer # Lyubovta ya naama (mukana Nikolai Slaveev) # 10 sveki == Lähteet == Luokka:Tatjanan albumit Luokka:Vuoden 2002 esikoisalbumit
Edvard Rentto

Edvard Rentto (25. maaliskuuta 1876 Virrat – 18. tammikuuta 1927 Tampere) oli suomalainen kenkätehtailija.Aamulehti 19.01.1927, nro 18, s. 4, Kansalliskirjaston digitaaliset aineistotEdvard Rentto 50-vuotias, Aamulehti, 25.03.1926 nro 81, s. 3, Kansalliskirjaston digitaaliset aineistotEdvard Renton kuolinilmoitus, Uusi Suomi, 21.01.1927 nro 16, s. 3, Kansalliskirjaston digitaaliset aineistot Maanviljelijän poikana syntynyt Rentto muutti isänsä kanssa Juupajoelle, josta tämä oli ostanut Renton tilan. Vuonna 1898 hän meni Juupajoen Korkeakoskelle samoihin aikoihin perustetun Edward Walleniuksen Suomen Kenkä- Ja Nahkatehdas Oy:n palvelukseen. Rentto hankki hyvän ammattitaidon kenkienvalmistuksen alalta niiden kymmenen vuoden aikana, jotka hän oli yhtiön palveluksessa. Vuonna 1908 hän muutti Tampereelle ryhtyen tehtailija Anton Kustaa Attilan Nokialta Tampereelle siirtämän Osakeyhtiö Attilan kenkätehtaan teknilliseksi johtajaksi. Attilan kuoltua 1915 Rentto lunasti hänen perikunnaltaan tehtaan osake-enemmistön ja ryhtyi sitten voimakkaasti kehittämään ja laajentamaan tehtaan toimintaa. Vuonna 1919 tehtaaseen liitettiin oma, Pyynikillä toiminut nahkatehdas. Rentto luopui yhtiön johdosta vuonna 1921, mutta oli silti yhtiön johtokunnan puheenjohtajana kuolemaansa saakka. Viimeiset vuotensa hän toimi pääasiassa maanviljelijänä Juupajoella. Rentto hankki 1917 Juupajoelta Sukkilan tilan ja liitti siihen vanhan kotitalonsa Renton sekä viisi muuta tilaa. Hän harjoitti tilalla laajamittaista maanviljelyä ja karjataloutta käyttäen uusimpia koneellisia ja teknillisiä apuneuvoja. Hän avusti Juupajoella asutustoimintaa ja vähävaraisten maanhankintaa. Rentto lahjoitti myös varoja suomenkielisen Turun yliopiston perustamiseen. Edvard Rentto kuoli 50-vuotiaana Tampereella sydänkohtaukseen. Edvard Rentto oli naimisissa Maria Heinäsuon kanssa. Heillä poikiaan olivat vuorineuvos Onni K. Rentto ja toimitusjohtaja Kalle Rentto. == Lähteet == Luokka:Suomalaiset yrittäjät Luokka:Vuonna 1876 syntyneet Luokka:Vuonna 1927 kuolleet
Gillette Stadium

Gillette Stadium on Foxboroughissa sijaitseva urheilu- ja messukeskus, jossa NFL-joukkue New England Patriots ja MLS-joukkue New England Revolution pelaavat kotiottelunsa. Stadion sijaitsee 45 kilometriä lounaaseen Bostonin keskustasta ja 32 kilometriä koiliseen Providencen keskustasta. Stadion avattiin vuonna 2002 korvaamaan vanhan Foxboro Stadiumin. == Lähteet == == Aiheesta muualla == Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Massachusettsin rakennukset ja rakennelmat Luokka:Massachusettsin urheilu Luokka:Norfolkin piirikunta
Kalvonuijapistiäiset

Kalvonuijapistiäiset (Cimbex) on pistiäisten (Hymenoptera) lahkoon kuuluva nuijapistiäissuku. Suomessa suvun edustajia esiintyy kolme lajia. Maailmanlaajuisesti sukuun kuuluu ainakin neljä lajia. Suvun lajimäärä vaihtelee eri lähteissä. == Sukuun kuuluvia lajeja == *Leppänuijapistiäinen (Cimbex connatus) *Ukkonuijapistiäinen (Cimbex femoratus) *Keltanuijapistiäinen (Cimbex luteus) == Aiheesta muualla == *Laji.fi: Kalvonuijapistiäiset (Cimbex) *Funet: Kalvonuijapistiäiset (Cimbex) *ITIS: Cimbex *Fauna Europaea: Cimbex *Iowa State University, Bug Guide: Genus Cimbex *Iowa State University, Bug Guide: Genus Cimbex (kuvia) Luokka:Sahapistiäiset
Autobahn A53 (Sveitsi)

Autobahn A53 on moottoritie Sveitsissä. == Reitti == A53 kulkee Sveitsin koillisosan poikki. Tie alkaa Zürichin koillispuolella Wangen-Brüttisellenissä moottoritieltä A1/A4, kulkee kaakkoon Zürichinjärven koillispuolta ja päättyy Benkenissä moottoritien A3 liittymässä. Tie on suurelta osin nelikaistainen, mutta Rapperswilin itäpuolella on 2-kaistainen 10 kilometrin osuus. Lisäksi 10-kilometrinen Uster–Wetzikon–Hinwil-osuus on vielä suunnitteilla. == Liikennemäärät == Liikennemäärä tien itäpäässä Schmerikonissa oli vuonna 2017 keskimäärin 29 000 ajoneuvoa vuorokaudessa. == Lähteet == * === Viitteet === == Aiheesta muualla == * Luokka:Sveitsin tiet
Karl Fredrik Dunderberg

Karl Fredrik Dunderberg (29. lokakuuta 1861 Tampere – 15. helmikuuta 1928 Tampere) oli Tampereella vaikuttanut tehtailija joka perusti Dunderbergin konepajan.K. F. Dunderberg, Aamulehti, 14.02.1928 nro 44, s. 4, Kansalliskirjaston digitaaliset aineistot Dunderbergin isä kupariseppämestari C. G. Dunderberg perusti oman kupari- ja levysepänliikkeensä Tampereelle 1854. Dunderberg kävi koulunsa Tampereella ja meni sitten aluksi työhän isänsä liikkeeseen. Hän perehtyi sitten konepaja-alaan olemalla työssä Turun ja Porin konepajoilla sekä valimoissa. Hän tuli isänsä liikkeen johtoon 1892 ja laajensi sen täydelliseksi konepajaksi valimoineen. 1900-luvun alussa aloitettiin vesi- ja lämpöjohtojen valmistus ja vähän myöhemmin perustettiin naulatehdas jossa valmistettiin painettuja honkanauloja, pärenauloja ja nupeja. K. F. Dunderberg, Kauppalehti, 28.10.1914, nro 43B, s. 111, Kansalliskirjaston digitaaliset aineistot Dunderberg oli kaupunginvaltuutettuna ja Tampereen käsityö- ja tehdasyhdistyksen valtuutettuna 1894–1909. == Kirjallisuutta == * Juhani Valanto: Dunderbergien tarina. Hämeen Museoseura ry, Tampere 2004. ISBN 952-91-8147-7 == Lähteet == Luokka:Suomalaiset yrittäjät Luokka:Vuonna 1861 syntyneet Luokka:Vuonna 1928 kuolleet
Afrikannokisorsa

Afrikannokisorsa (Anas sparsa) on sorsien heimoon kuuluva lintulaji. Thomas Campbell Eyton kuvasi lajin vuonna 1838. Afrikannokisorsan alalajeja on kaksi, Anas sparsa leucostigma ja Anas sparsa sparsa. Laji saattaa risteytyä keltanokkasorsan (Anas undulata) kanssa. == Kuvaus == Afrikannokisorsa on musta lintu, jolla on sulkapeitteessä valkoisia läikkiä. Se on keskikokoinen, yleensä 48–57 senttimetrin mittainen lintu. == Levinneisyys == Afrikannokisorsaa on tavattu Etelä-Afrikasta. Lajin uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Sorsat (suku)
Heikki Hermonen

Heikki Hermonen (18. toukokuuta 1898 Luvia Kuka kukin on (Aikalaiskirja) 1954, s. 210 (Viitattu 10.2.2019) – 2. heinäkuuta 1979 Pikonlinna, Kangasala) oli diplomi-insinööri ja geodeetti, joka toimi Tampereen teknillisenä apulaiskaupunginjohtajana. Heikki Hermosen vanhemmat olivat rovasti Heikki Hermonen ja Eeva Kristiina Iso-Pere ja puoliso vuodesta 1929 Tyyni Impi Maria Frestadius. Hermonen tuli ylioppilaaksi 1920 ja valmistui diplomi-insinööriksi 1929. Hän toimi maataloushallituksen ylimääräisenä insinöörinä Satakunnassa 1927–1930, Helsingin kaupungin palveluksessa apulaisinsinöörinä 1930–1933, Tampereen geodeettina 1933–1942 ja sitten Tampereen teknillisenä apulaiskaupunginjohtajana vuoteen 1961.Kuolleita. Helsingin Sanomat, 8.7.1979, s. 8. Hermonen suunnitteli Luvian vaakunan, josta tuli sittemmin Eurajoen vaakuna.Uusi Eurajoki hylkäsi rapunahkiaisen ja valitsi kuunarin. Satakunnan Kansa, 16.2.2016. (Viitattu 10.2.2019) ==Lähteet== Luokka: Suomalaiset insinöörit Luokka: Suomalaiset geodeetit Luokka: Suomalaiset virkamiehet Luokka: Vuonna 1898 syntyneet Luokka: Vuonna 1979 kuolleet
Max Linder ja mustasukkainen aasi

Max Linder ja mustasukkainen aasi () on vuonna 1912 valmistunut ranskalainen mykkäelokuva. Lyhyen komedian pääosaa esittää Max Linder, joka on myös ohjannut elokuvan. ==Juoni== Neiti Lilillä on monta ihailijaa, joista hän on valinnut sulhasekseen Joé Dawsonin. Lilillä on myös aasi, jonka hän vie joka aamu kävelylle. Max päättää käyttää tilaisuutta hyväkseen hurmatakseen tytön. Aasiksi pukeutunut sulhanen keskeyttää heidän tapaamisensa ja ryhtyy jahtaamaan Maxia. Tämä joutuu allekirjoittamaan paperin, jossa hän lupaa jättää Lilin rauhaan. ==Näyttelijät== ==Tuotanto== Elokuvan käsikirjoitus edustaa karkeampaa puolta Linderin tuotannossa. Sen aasi tuo mieleen edelliskesän ponin elokuvasta Max paranemaan päin. Studiossa kuvattu takaa-ajo on tyyliltään vanhanaikainen. Elokuvasta on säilynyt useita juoneltaan ristiriitaisia versioita. Mustasukkaista aasia esitettiin helsinkiläisessä Teatteri Lyyrassa toukokuussa 1912, lähes kaksi kuukautta ennen Ranskan ensi- iltaa. Lehtimainoksen mukaan ”Max Linder saa ikävämmänkin ihmisen nauramaan koko sydämestään”. ==Lähteet== ==Aiheesta muualla== * Luokka:Ranskalaiset mykkäelokuvat Luokka:Ranskalaiset komediaelokuvat Luokka:Vuoden 1912 ranskalaiset elokuvat
Mutsi (televisiosarja)

Mutsi (engl. Mom) on yhdysvaltalainen tilannekomediasarja, jonka esittäminen alkoi CBS-televisiokanavalla 23. syyskuuta 2013. Sarjan kuudes tuotantokausi alkoi Yhdysvalloissa 27. syyskuuta 2018. Helmikuussa 2019 ilmoitettiin sarjan jatkamisesta kahdella tuotantokaudella. Suomessa sarjaa on esitetty Sub- televisiokanavalla sekä Avalla. Mutsi kertoo päihdeongelmista kärsineestä kahden lapsen yksinhuoltajaäidistä Christy Plunkettista (Anna Faris), joka on päättänyt laittaa elämänsä järjestykseen, elää päihteetöntä elämää ja olla parempi äiti. Sarjan alussa Christy kohtaa vuosien tauon jälkeen myös päihdeongelmaisen äitinsä Bonnien (Allison Janney), jonka kanssa välit ovat olleet poikki. == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset tilannekomediat Luokka:2020-luvun yhdysvaltalaiset tilannekomediat Luokka:CBS:n televisio-ohjelmat
Laukonhelmi

Laukonhelmi (alkuperäiseltä kutsumanimeltään Nykäsen talo) oli Tampereella Laukontorin ja Satamakadun kulmassa (Laukontori 8) sijainnut nelikerroksinen talo, jonka oli rakennuttanut kauppias Heikki Nykänen. Talon suunnitteli rakennusmestari Vihtori Heikkilä, ja se valmistui vuonna 1904. Siinä oli 16 asuinhuoneistoa ja lisäksi muutama myymälätila. Laukonhelmen arkkitehtuuri edusti alun perin varhaista jugendtyyliä. Se oli ensimmäinen Laukontorille valmistuneista jugendrakennuksista, joista muodostui 1900-luvun alussa Tampereen vaurain asuinalue. Laukonhelmi oli sirorakenteinen, ja sen pinta oli vaaleaksi rapattu. Julkisivussa oli päätykolmioita ja erkkereitä sekä rautakaiteisia parvekkeita, joista avautui näkymä Pyhäjärvelle. Kaikissa asunnoissa oli WC, joissain myös kylpyhuone. Eteisovia koristivat lyijylasit, jotka olivat koristemaalari Jonas Matilaisen tekemiä. Porraskäytävien koristeelliset kaiteet oli valmistanut Dunderbergin konepaja.Liuttunen 2018, s. 111, 271. Vuonna 1934 rakennuksen ulkomuoto muuttui huomattavasti, kun se Jarl Eklundin suunnitelmien pohjalta pelkistettiin funktionalismin mukaiseksi. Talo purettiin vuonna 1973, ja paikalle tehtiin uusi liike- ja asuinrakennus. == Lähteet == Luokka:Tampereen entiset rakennukset ja rakennelmat Luokka:Nalkala
Trachipterus

Trachipterus on viikatekalojen (Trachipteridae) heimoon kuuluva kalasuku. == Lajit == Sukuun kuuluu FishBasen mukaan seuraavat 6 lajia: * Trachipterus altivelis (Kner, 1859) * Trachipterus arcticus (Brünnich, 1771) – Viikatekala * Trachipterus fukuzakii (Fitch, 1964) * Trachipterus ishikawae (D. S. Jordan & Snyder, 1901) * Trachipterus jacksonensis (E. P. Ramsay, 1881) * Trachipterus trachypterus (Gmelin, 1789) – Etelänviikatekala == Lähteet == Luokka:Kiiltolahnakalat
Hidden Lake Peakin palovartijan maja

Hidden Lake Peakin palovartijan maja on Washingtonin osavaltiossa Mount Bakerin–Snoqualmien kansallismetsässä sijaitseva rakennus, jota United States Forest Service käytti tulipalojen valvontaan vuodesta 1932 vuoteen 1958. Se on ollut sen jälkeen Skagit Alpine Club -hiihtoseuran käytössä, ja vuodesta 1980 sitä on huoltanut Friends of Hidden Lookout. Maja on listattu Yhdysvaltain historiallisten paikkojen kansalliseen rekisteriin. == Rakennus == Hidden Lake Peakin palovartijan maja on eteläisimmällä Hidden Laken huipuista noin 2 100 metrin korkeudessa. Maja on selvästi puurajan yläpuolella, ja se on graniittikallion huipulla. Maja on rakennettu puusta, ja se on yksikerroksinen, yksihuoneinen ja kooltaan 4,3 x 4,3 metriä. Lattiarakennelmaa tukevat puupylväät ja kivipilarit, ja koko rakennus on kiinnitetty kallioon tukivaijerilla. Rakennuksessa on harjakatto, jota peittävät kattolaatat. Ulkolaudoitus on tehty noin 15 senttimetriä paksuista laudoista. Majan kolmella sivulla on viisi yhdeksänruutuista ikkunaa. == Historia == Maja rakennettiin loppukesästä tai syksyllä 1932. Sen rakensivat Larson Brothers Construction ja United States Forest Servicen työntekijät. Rakennus perustui The Aladdin Companyn Forest Servicelle tekemiin mallitaloihin. Valmiiksi merkityt osat ja rakennusmateriaalit kuljetettiin paikalle. Huipulle osat jouduttiin kantamaan käsin tai nostamaan vinssillä. Hidden Lake Peakin maja oli ensimmäisiä alueelle rakennettuja, ja se oli tärkeä osa Skagitin piirikunnan itäosien ja Cascade Pass -solan tulipalojen torjuntaa. Forest Servicella oli majassa työntekijä vuoteen 1958 saakka, jolloin monet Pohjois- Kaskadien majoista suljettiin. Skagit Alpine Club -hiihtoseura otti 1960-luvun alussa yhteyttä Forest Serviceen, sillä se halusi käyttää jotain hylättyä palovartijan majaa seuratoimintaan. Tutkittuaan muutamia rakennuksia seura päätyi Hidden Lake Peakin majaan. Skagit Alpine Club sai vuonna 1960 erityisluvan sen kunnostamiseen. Skagit Alpine Club irtisanoi sopimuksen vuonna 1980, mutta muutama seuran vapaaehtoisista perusti Friends of Hidden Lookout -järjestön, joka otti tehtäväkseen majan ylläpidon. Fred Darvill oli majan kunnostamisen johtohahmo, joka hoiti työvoimaa, materiaalia ja varantoja majan ylläpitämiseen. Darvillilta tehtävä on siirtynyt Robert Kendallille. Hidden Lake Peakin palovartijan maja valittiin vuonna 1987 historiallisten paikkojen kansalliseen rekisteriin. Sen merkityksen arvioinnissa rakennuksen sanottiin olleen Mount Bakerin–Snoqualmien kansallismetsän varhaisimpia Plan L-4 -mallin säilyneitä palovartijan majoja. Vuonna 1996 Hidden Lake Peakin maja otettiin myös National Historic Lookout Registeriin. == Lähteet == Luokka:Washingtonin osavaltion rakennukset ja rakennelmat Luokka:National Register of Historic Places
Simon Kulli

Simon Kulli (s. 14. helmikuuta 1973 Pistull, Albania) on albanialainen roomalaiskatolinen piispa. Hänet vihittiin papiksi vuonna 2000 ja nimitettiin Sapën hiippakunnan piispaksi 2017. == Lähteet == Luokka:Albanialaiset katoliset piispat Luokka:Vuonna 1973 syntyneet Luokka:Elävät henkilöt
Pavel Dorofejev

Pavel Dorofejev (; s. 26. lokakuuta 2000 Nižni Tagil, Venäjä) on venäläinen jääkiekkoilija, joka pelaa NHL-joukkue Vegas Golden Knightsin organisaatiossa. Hän on pelipaikaltaan vasen laitahyökkääjä. Dorofejevia on yleisesti pidetty loppuvuonna 2000 syntyneenä yhtenä ikäluokkansa lupaavimmista pelaajista ja hänestä on parhaimmillaan odotettu ensimmäisen kierroksen varausta NHL:n varaustilaisuuteen 2019. ==Ura== ===Seuraura=== Dorofejev on Gazovik Tjumenin kasvatti. Hän siirtyi juniorina sittemmin Metallurg Magnitogorskiin. Dorofejev oli kaudella 2015–2016 tehoilla 32+25=57 seuran U16-junioreiden paras pistemies ja maalintekijä. Hän jakoi koko Venäjän U16-juniorisarjan pistepörssin kolmannen sijan Avangard Omskin Kirill Kazakovin kanssa. Kaudella 2016–2017 Dorofejev oli Metallurgin U17-junioreiden paras pistemies, maalintekijä ja syöttäjä tehoilla 36+28=64, joilla hän sijoittui koko Venäjän U17-juniorisarjan maalipörssissä viidenneksi ja pistepörssissä kahdeksanneksi. Kauden 2017–2018 Dorofejev pelasi Venäjän nuorten sarja MHL:n Stalnyje Lisyssä. Hänet valittiin sarjan itäisen konferenssin joulukuun 2017 kuukauden pelaajaksi. Kaudella 2018–2019 Dorofejev nousi Metallurg Magnitogorskin KHL- joukkueeseen. Hän teki KHL-debyyttinsä vain 17-vuotiaana 25. syyskuuta 2018 Severstal Tšerepovetsia vastaan. Dorofejev sai ottelussa jääaikaa 12.47 minuuttia. KHL-uransa avausmaalin hän teki 24. tammikuuta 2019 Traktor Tšeljabinskiä vastaan. Dorofejev on pelannut osan kaudestaan myös Stalnyje Lisyn MHL-joukkueessa. Hän pelasi sarjan tähdistöottelussa. ===Maajoukkueura=== Dorofejev pelasi alle 18-vuotiaiden MM-kilpailuissa vuonna 2018. ==Tilastot== 2017–2018 Stalnyje Lisy MHL 48 19 20 39 14 5 2 1 3 6 U18 5 2 2 4 2 2018–2019 Metallurg Magnitogorsk KHL 23 1 1 2 4 4 0 0 0 0 Stalnyje Lisy MHL 19 17 14 31 14 3 0 2 2 0 2019–2020 Metallurg Magnitogorsk KHL 48 4 3 7 2 4 0 0 0 2 U20 7 3 1 4 2 Stalnyje Lisy MHL 3 1 1 2 2 – – – – – 2020–2021 Tšelmet Tšeljabinsk VHL 36 8 9 17 25 – – – – – Belyje Medvedi Tšeljabinsk MHL 2 2 2 4 2 – – – – – Traktor Tšeljabinsk KHL 1 0 0 0 0 – – – – – Henderson Silver Knights AHL 24 9 4 13 8 5 2 0 2 0 2021–2022 Henderson Silver Knights AHL 63 27 25 52 34 2 1 0 1 4 Vegas Golden Knights NHL 2 0 0 0 2 – – – – – 2022–2023 Henderson Silver Knights AHL 32 9 8 17 30 – – – – – Vegas Golden Knights NHL 18 7 2 9 6 – – – – – 2023–2024 Vegas Golden Knights NHL 47 13 11 24 12 1 0 0 0 0 5 kautta yhteensä MHL 72 39 37 76 32 11 2 3 5 10 3 kautta yhteensä AHL 119 45 37 82 72 7 3 0 3 4 3 kautta yhteensä KHL 72 5 4 9 6 8 0 0 0 2 3 kautta yhteensä NHL 67 20 13 33 20 1 0 0 0 0 == Lähteet == * * * ===Viitteet=== Luokka:Venäläiset jääkiekkoilijat Luokka:Vegas Golden Knightsin pelaajat Luokka:Vuonna 2000 syntyneet Luokka:Elävät henkilöt
Tulisalamanterit

Tulisalamanterit (Salamandra) on salamanterien heimoon kuuluva matelijasuku. == Lajit == Tulisalamantereiden sukuun kuuluu ITIS:n mukaan seuraavat 6 lajia: * Algeriansalamanteri (Salamandra algira) * Alppisalamanteri (Salamandra atra) * Salamandra corsica * Salamandra infraimmaculata * Isoalppisalamanteri (Salamandra lanzai) * Tulisalamanteri (Salamandra salamandra) == Lähteet == Luokka:Salamanterieläimet
Feia

Feia on tokkojen (Gobiidae) heimoon kuuluva kalasuku. == Lajit == Sukuun kuuluu FishBasen mukaan seuraavat 4 lajia: * Feia dabra (Winterbottom, 2005) * Feia nota (Gill & Mooi, 1999) * Feia nympha (Smith, 1959) * Feia ranta (Winterbottom, 2003) == Lähteet == Luokka:Tokot
Gabriel Jönsson

Gabriel Jönsson (18. heinäkuuta 1892 Ålabodarna – 23. huhtikuuta 1984 Ålabodarna) oli ruotsalainen kirjailija ja runoilija. Hänet tunnetaan yhtenä Skånen Akatemian ensimmäisistä jäsenistä. == Lähteet == Luokka:Ruotsalaiset kirjailijat Luokka:Ruotsalaiset runoilijat Luokka:Vuonna 1892 syntyneet Luokka:Vuonna 1984 kuolleet
Haamuhoitaja

Haamuhoitajalla tarkoitetaan sosiaali- ja terveyspalveluissa työntekijää, joka on merkitty työvuorolistaan, mutta joka ei ole todellisuudessa työvuorossa paikalla. Valviran tietoon ei ole tullut Suomessa tapauksia, joissa listoihin merkittyjä hoitajia ei olisi ollut olemassakaan. On kuitenkin tapauksia, joissa työvuorolistaan on merkitty hallintohenkilöstöä, joka ei osallistu arkityöhön yksikössä. Kaikki Valviran tietoon tulleet haamuhoitajatapaukset ovat tulleet ilmi yksityisissä hoitokodeissa. Suomen lähi- ja perushoitajaliitto SuPerin mukaan haamuhoitajailmiö koskee erityisesti vanhustenhoitoa, mutta tapauksia on tullut esiin myös varhaiskasvatuksessa. Liitto toteaa, että haamuhoitajilla keplotellaan erityisesti isoissa, yksityisissä yrityksissä ja että ongelmaa esiintyy eri puolilla Suomea. == Lähteet == Luokka:Terveydenhoito Luokka:Vanhustenhuolto Luokka:Vammaisten huolto Luokka:Vammaisten oikeudet
Eeva Kurki

Eeva Johanna Kurki (s. 1948) on suomalainen elokuvan monitoimija, joka työskenteli Suomen elokuva-arkistossa (nyk. Kansallinen audiovisuaalinen instituutti KAVI) eri tehtävissä 1968–1986 pääasiallisesti esitystoiminnan parissa, mutta ajoittain myös vt. toiminnanjohtajana. Yhtenä merkittävänä työalana hänellä oli myös suomalaisen elokuvan kansainvälinen kulttuurivienti. Tästä syystä hänet kutsuttiin jäseneksi Opetusministeriön kansainvälisten asioiden osaston alaisuudessa 1973–1975 toimineeseen Esittävien taiteiden kansainvälisen vaihdon neuvottelukuntaan. Filmihullu-lehden toiminnassa Eeva Kurki on ollut mukana näytenumerosta (1968) asti, välillä toimittajana, toimitussihteerinä ja taittajana. 16 mm:n elokuvien ei-kaupallista levitystoimintaa harjoittaneen Elokuvakontakti-yhdistyksen hän käynnisti 1970, samoin Risto Jarva -seuran 1978, molemmissa myös ensimmäisenä sivutoimisena toiminnanjohtajana. Sodankylän elokuvajuhlien ohjelmasihteerinä Eeva Kurki toimi juhlien ensimmäiset viisi vuotta 1986–1990. Eeva Kurki johti Taideteollisen korkeakoulun elokuvataiteen osastolla Suomen Akatemian rahoittamaa, kansainvälisestikin uudenlaista monialaisesti tieteellistä ja taiteellista tutkimusta yhdistänyttä, audiovisuaalisen alan tutkijakoulu Elomediaa toistakymmentä vuotta 1998 lähtien. Kurki on koulutukseltaan taiteen tohtori. Hän tarkasteli Taideteolliselle korkeakoululle tekemässään väitöskirjassaan (1997) Jean-Pierre Melvillen elokuvatuotantoa. Opinnäyte oli otsikoitu Varjojen ritarit - Jean-Pierre Melvillen elokuvat ja eksistentialistinen moraali. FM-tutkinto hänellä on teatteritieteestä Helsingin Yliopistosta (1988) ja FL-tutkinto aate- ja oppihistoriasta Oulun Yliopistosta (1994). Kurki palkittiin Sodankylän elokuvajuhlilla 2017 Sodankylä-palkinnolla työstään suomalaisen elokuvataiteen hyväksi. ==Teoksia== * Eeva Kurki (ed.) Dialogeja taiteissa ja mediassa = Dialogues in arts and media. 2003. ISBN 951-558-097-8. * Eeva Kurki (toim.) Dokumenttielokuva : todellisuuden luovaa käsittelyä . 2001. Taideteollinen korkeakoulu. ISBN 951-558-077-3. * Eeva Kurki, (and others). Haunted spaces. 2000. University of Art and Design Helsinki. ISBN 951-558-057-9. * Eeva Kurki (toim.); useita kirjoittajia. Mediaontologisia epäilyjä. 2001. Taideteollinen korkeakoulu. ISBN 951-558-075-7. * Marja Tuominen & Eeva Kurki (toim.). Ohjaus ja arviointi : taidealojen jatkotutkintojen opinnäytteissä. 2001. Lapin yliopisto. ISBN 951-634-771-1. * Varjojen ritarit : Jean-Pierre Melvillen elokuvat ja eksistentialistinen moraali. / Eeva Kurki. 1997. Väitöskirja. Taideteollinen korkeakoulu. ISBN 951-558-012-9. ==Lähteet== ==Aiheesta muualla== * * Luokka:Suomalaiset professorit Luokka:Taideteollisen korkeakoulun professorit Luokka:Suomalaiset elokuvatutkijat Luokka:Suomalaiset taidehistorioitsijat Luokka:Vuonna 1948 syntyneet Luokka:Elävät henkilöt
Aheloi

Aheloi () on kaupunki Burgasin alueella kaakkoisessa Bulgariassa. Kaupungissa asui vuoden 2018 arvion mukaan 2 262 asukasta. == Lähteet == Luokka:Bulgarian kaupungit
Juan Manuel Moreno

Juan Manuel (Juanma) Moreno Bonilla (s. 1. toukokuuta 1970 Barcelona) on espanjalainen Kansanpuolueen poliitikko. Congreso de los Diputados. Viitattu 10.2.2019 Moreno Bonilla valittiin Andalusian aluehallinnon (Junta de Andalucía) johtajaksi tammikuussa 2019. Hän on Andalusian kansanpuolueen (PP-A) puheenjohtaja. El Periódico. Viitattu 10.2.2019 Moreno Bonilla kiinnostui politiikasta opiskellessaan Málagan yliopistossa. Hän suoritti loppututkinnon Camilo José Cela -yliopistossa Barcelonassa. Hän aloitti poliittisen uransa Málagan kuntapolitiikassa vuonna 1995. Hän oli Espanjan edustajainhuoneen jäsen 2000–2004 ja 2007–2011. eldiario.es. Viitattu 10.2.2019 Andalusian aluevaaleissa joulukuussa 2018 sosialistinen työväenpuolue menetti 14 paikkaa, eikä saanut enemmistöä aluehallitukseen. Aluehallituksen muodostivat konservatiivien kansanpuolue sekä keskustaoikeiston Ciudadanos-puolue äärioikeiston Vox-puolueen tuella. Kansan Uutiset. Viitattu 10.2.2019 Moreno Bonillalle myönnettiin Isabella Katolilaisen ritarikunnan suurristi vuonna 2014.https://boe.es/boe/dias/2014/12/27/pdfs/BOE-A-2014-13533.pdf == Lähteet == === Viitteet === Luokka:Vuonna 1970 syntyneet Luokka:Espanjan kansanpuolueen poliitikot Luokka:Elävät henkilöt
Serpentiinitanssin synty

Serpentiinitanssin synty () on vuonna 1908 valmistunut ranskalainen mykkäelokuva. Väritetyn fantasian on ohjannut Segundo de Chomón. Sen tanssimestarina nähdään Max Linder. ==Juoni== Tanssimestari soittaa viulua ja opastaa tanssijoita. Sisään astuu mies, joka saa tanssijat katoamaan. Mies muuttuu taikuriksi, joka vie soittajan työpajaansa. He valmistavat suuressa kattilassa taikakeitoksen, josta ilmestyy serpentiinitanssia esittävä nainen. Myöhemmin hänen seuraansa liittyy muita tanssijoita. Lopulta he muuttuvat tulipatsaiksi. ==Tuotanto== Elokuvan tyylilaji on 1900-luvun alussa suosittu ”taikakuva” (ransk. féerie). Satunäytelmistä alkunsa saanut genre esittää visuaalisesti hämmästyttäviä taianomaisia tapahtumia, jotka perustuvat trikkikuvaukseen, lavastukseen, puvustukseen ja usein sapluunan avulla tehtyyn filmin väritykseen. Monet taikakuvista olivat tanssiesityksiä.Abel, s. 330–333. Loïe Fullerin vuonna 1892 luoma serpentiinitanssi oli monissa elokuvissa esiintynyt aiheAbel, s. 374.. Pathé Frèresillä työskennellyt espanjalainen Segundo de Chomón oli Georges Mélièsin ja Gaston Vellen ohella yksi tyylilajin mestareista. ”Loistavasti väritettyä haaveilukuvasarjaa” esitettiin helsinkiläisessä Maailman Ympäri -teatterissa syyskuussa 1908 nimellä Serpentiinien luominen. Se tuli uudelleen ohjelmistoon vuonna 1910 sekä vuonna 1914, jolloin elokuvaa mainostettiin myös Max Linderin nimellä. Serpentiinitanssin synty on säilynyt kokonaisuudessaan vain mustavalkoisena kopiona, joka on nähtävissä European Film Gateway -sivustolla. Vuonna 2014 löydettiin värillinen katkelma, joka vajavaisuudestaan huolimatta antaa käsityksen elokuvan alkuperäisestä asusta. ==Lähteet== * ===Viitteet=== ==Aiheesta muualla== * Luokka:Fantasiaelokuvat Luokka:Ranskalaiset mykkäelokuvat Luokka:Vuoden 1908 ranskalaiset elokuvat
Kustaa Helleranta

Kustaa Johannes Brander (27. toukokuuta 1896 Orivesi – 28. joulukuuta 1965)Tampereen seurakuntayhtymä, Brander, teollisuusneuvos, Kustaa Johannes, Kalevankankaan hautausmaa, Tampere, osasto 26, viitattu 20.4.2022 oli suomalainen Tampereella vaikuttanut teollisuusneuvos ja kenkätehtailija. Brander perusti Tampereelle vuonna 1919 Kenkätehdas K. Brander Oy:n jonka työntekijämäärä oli 10 vuoden kuluttua noin 200. Branderin kenkätehdas erikoistui 1930-luvulla naisten kenkien valmistamiseen ja se oli pitkään Aaltosen Kenkätehdas Oy:n merkittävin kotimainen kilpailija. Vuonna 1954 Branderin tehdas työllisti noin 400 työntekijää. Tehdas joutui lopettamaan toimintansa 1960-luvulla halvempien ulkomaisten tuontikenkien vallatessa markkinoita.Maria Silander: Kenkä ja jalkineteollisuus 1940–1960, Koskesta voimaa -sivustoJarmo Peltola: Kenkäteollisuus 1918–1940, Koskesta voimaa -sivusto Branderin kenkätehtaan kuusikerroksinen tehdasrakennus sijaitsi Tammelan kaupunginosassa osoitteessa Tammelen puistokatu 14. Punatiilisen tehtaan suunnitteli arkkitehti Bertel Strömmer vuonna 1919. Rakennus on nykyisin opiskelija-asuntolana. Teollinen Tammela-raitti-esite, Tampereen kaupungin kulttuuripalvelut Teollisuusneuvoksen arvonimen tehtailija, oman alansa yhteistyöhön aktiivisesti osallistunut Brander sai vuonna 1950.Teollisuusneuvos Kustaa Brander 60-vuotias. Helsingin Sanomat, 27.5.1956, s. 8. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1896 syntyneet Luokka:Vuonna 1965 kuolleet
Petos (televisiosarja)

Petos (Bedrag) on tanskalainen televisiosarja. == Tuotantokaudet == Kausi Jaksot Ensiesitys Avausjakso Päätösjakso 1 10 1. tammikuuta 2016 28. helmikuuta 2016 2 10 25. syyskuuta 2017 27. marraskuuta 2017 3 6. tammikuuta 2019 == Esittäminen == Suomessa sarjaa on esittänyt Yle. == Aiheesta muualla == * * Petos – tanskalainen draamasarja talousrikollisuudesta * Petos 2 – Saavatko Claudia ja Mads hyvityksensä pankkimaailmasta? Luokka:Tanskalaiset rikossarjat
Maissivyöhyke

Maissivyöhyke () on alue Yhdysvaltain Keskilännessä ja Kanadassa Ontarion provinssissa. 1850-luvulta saakka alueella on viljelty runsaasti maissia ja myös muun muassa soijapapuja. Alueella on erityisen suotuisat viljelyolosuhteet. ==Maantiede== Maissivyöhykkeeseen lasketaan Yhdysvalloissa yleensä kuuluvan Ohio, osa Kansasista, Nebraska, Etelä- ja Pohjois-Dakota. Pohjoisessa vyöhyke käsittää myös osan Minnesotasta ja etelässä osan Missourista ja Kentuckystä. Maissivyöhyke yltää Yhdysvalloista Kanadan Ontarion provinssin lounaisosaan. Vyöhykkeeseen kuuluvat Iowa ja Illinois tuottavat noin kolmasosan koko Yhdysvaltojen maissista. Maaperä on syvää ja hedelmällistä. Se sisältää paljon orgaanista ainetta ja typpeä. Se on myös varsin tasaista. Alue on kasvukauden aikaisten lämpimien öiden, kuumien päivien ja sateisuuden ansiosta maissintuotannon kannalta ihanteellinen. ==Lähteet== Luokka:Yhdysvaltain alueet
Toffo

Toffo on kaupunki ja piirikunta Etelä- Beninin Atlantique-departementissa. Alueen laajuus on 515 neliökilometriä ja vuonna 2013 siellä asui 101 585 henkilöä. == Tärkeitä toffolaisia == * Bernardin Gantin , kardinaali. == Lähteet == Luokka:Beninin kaupungit